Diari Oficial de la Generalitat Valenciana


Sumari del DOGV 7470, del 20-02-2015 (2015/1510)

ACORD de 6 de febrer de 2015, del Consell, pel qual s'autoritza una determinada transferència de crèdit del capítol II del programa 411.10, Direcció i Servicis Generals, de la Conselleria de Sanitat, al capítol IV del mateix programa, per a la inclusió d'una nova línia de subvenció per import de 850.000 euros. Expedient número 10.003/15-005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1510


Data del document
:   06-02-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 6 de febrer de 2015, del Consell, pel qual s'autoritza una determinada transferència de crèdit del capítol II del programa 411.10, Direcció i Servicis Generals, de la Conselleria de Sanitat, al capítol IV del mateix programa, per a la inclusió d'una nova línia de subvenció per import de 850.000 euros. Expedient número 10.003/15-005. [2015/1510]  
El Consell, en la reunió del dia 6 de febrer de 2015, va adoptar l'acord següent:  
La necessitat, per raons assistencials i humanitàries, de mantindre un centre assistencial que tinga unes característiques tan especials com les del Sanatori Sant Francesc de Borja-Fontilles aconsella establir una línia de subvenció específica que permeta, per mitjà del corresponent acord motivat de concessió directa, el manteniment del centre esmentat i dels servicis d'atenció especialitzada, residencial i ambulatòria als malalts de lepra que realitza. En este sentit, la Conselleria de Sanitat proposa la creació de la línia esmentada, en el capítol IV del programa 411.10, Direcció i Servicis Generals, per mitjà de la transferència de disponibilitats del capítol II del mateix programa.  
En conseqüència, i en virtut del que disposen els articles 18 i 19 de la Llei 8/2014, de 26 de desembre, de Pressupostos de la Generalitat per a l'exercici 2015, a proposta del conseller d'Hisenda i Administració Pública, el Consell  
  
ACORDA  
  
Primer  
S'autoritza la minoració de crèdit en l'aplicació 72.12.49.323.70.2 per import de 850.000 euros.  
  
Segon  
S'autoritza un augment de crèdit en l'aplicació 66.70.41.167.96.9, per a dotar la inclusió d'una nova línia T7483 en el programa 411.10, Direcció i Servicis Generals, per import de 850.000 euros, amb el detall següent:  
  
Codi: T7483 Denominació: Finançament dels gastos corrents del Sanatori Sant Francesc de Borja-Fontilles  
Import: 850.000 Beneficiari previst: Sanatori Sant Francesc de Borja-Fontilles  
 Descripció i finalitat: finançament dels gastos corrents per a contribuir a l'atenció sociosanitària de les persones afectades per lepra  
Tipus: nominativa Aportació de la Generalitat: 850.000   
  
  
  
Valencia, 6 de febrer de 2015  
  
El conseller secretari,  
JOSÉ CÍSCAR BOLUFER